Magisystemet

**Introduktion**Magisystemet til Den Magiske Skole er let tilgængeligt og kræver ingen forberedelse for at kunne forstå. Der er dog en gylden regel.   
*DET ER ALTID DEN SPILLER DER BLIVER RAMT AF BESVÆRGELSEN DER BESTEMMER HVAD DER* SKER.  
Magien er delt ind i flere kategorier, som ses længere nede i dokumentet.

***Kampmagi***  
Kampmagi bruges når to magikere kaster besværgelser mod hinanden typisk i en duel. Dette foregår ved at den ene spiller kaster en offensiv magi efter den anden, som svarer ved at lave en beskyttelsesformular. Duellen slutter når en af spillerne ikke kan huske flere formularer eller vælger at tabe. *I en duel kan man ikke kaste den samme offensive magi to gange.  
Eksempler på offensive magier:* *Bombardo, Explosivo, Ignis, Paralysio, Confusius, Stupido, Lynildo*

En beskyttelsesformular foregår ved at spilleren laver et X med sine arme foran sig imens de råber en besværgelse. I fiktionen skaber dette et skjold som absorberer besværgelsens energi. Energien skal dog sendes væk fra spilleren, hvilket man gør ved at ”kaste” magien væk til en af siderne. *Man kan ikke sende magien tilbage mod modstanderen.  
Eksempler på defensive magier: Deflecto, Reflecto, Blockio, Aegis, Skjold, Protecto, Defensio*

***Almen magi***Almen magi er den magi du vil kaste på spillere uden for dueller. Nogle eksempler kunne være at du enten vil gøre dem stumme, glemme noget, blive uintelligente for en kort stund. Ligesom i kampmagi er det altid modtageren af magien der bestemmer hvad effekten er. Ligeledes bestemmer de også hvor lang tid effekten varer – da ingen synes det er sjovt at lade som om at man er en hund i 5 timer.

**Alkymi**Det er muligt at lave sine egne trylledrikke i alkymi-laboratoriet. Alle ingredienserne består af krydderier man typisk finder i et køkken, og er derfor spiselige. Vær dog opmærksom på at der ikke mærkater på. Hvis man har allergier, eller er det mindste i tvivl om hvilke ingredienser den indeholder, så lader man som om at man drikker den.

Hvis man giver en eliksir til en anden spiller og gerne vil fortælle spilleren om den ønskede effekt kan det enten gøres ved en in-game, eller off-game besked, eller en lille note ved flasken der forklarer effekten.

Ligesom med alt andet magi, så er det altid den der drikker eliksiren der bestemmer hvad effekten er, og hvor lang tid den varer.

Magisystemet – kort opsummeret

**Det er altid den spiller der bliver ramt der bestemmer hvad der sker**

* For at kaste en besværgelse, sving med tryllestaven og sig din formular.
* Der er findes ikke nogen forkert måde at kaste eller reagere på en magi.
* Vi er her for at have det sjovt. Lad være med at lege politi.

**Dueller**

* To magikere står overfor hinanden.
* Den ene kaster en besværgelse som den anden prøver på at blokere eller undvige.
* Man kan kun kaste den samme offensive besværgelse en gang pr duel.
* Duellen er slut når den ene spiller vælger at give op, eller løber tør for magier.

**Alkymi**

* Alle ingredienser er spiselige.
* Pas på hinanden. Vær opmærksomme overfor magier. Vi vil gerne gøre karaktererne syge, ikke spillerne.
* Det er altid den der drikker eliksiren der bestemmer hvad der sker.